********

**POZIV**

**na promotivno edukacijsko događanje projekta ON TIME**

Poštovani,

posebno nam je zadovoljstvo pozvati Vas na promotivno edukacijsko događanje projekta **„ON TIME - Prevencijom i ranim otkrivanjem do učinkovitijeg liječenja raka debelog crijeva i raka dojke„** sufinanciranog iz **Programa prekogranične suradnje Hrvatska - Bosna i Hercegovina - Crna Gora 2014.-2020**.

Događanje će se održati u **četvrtak, 24. ožujka 2022.** godine u **zgradi KIC Napredak, ulica Nikole Tesle 37, Gračac** s početkom u **17 sati**.

Glavni je cilj projekta **promicanje prevencije, rane dijagnoze i optimizacije liječenja raka debelog crijeva i raka dojke uz jačanje kvalitete javnozdravstvenih usluga**. Ukupna vrijednost projekta, čija je provedba započela u lipnju 2020. godine, a završetak predviđen u svibnju 2022., iznosi 691.428,85 EUR, od čega je 85 % EU sufinanciranje programa.

Budući da je Hrvatski sabor ove godine službeno proglasio **ožujak Mjesecom svjesnosti o raku debelog crijeva u Republici Hrvatskoj**, vodeći partner na projektu **Zavod za javno zdravstvo Zadar** prigodno organizira ovo događanje **s ciljem predstavljanja projekta te kampanje o prevenciji i ranom otkrivanju raka debelog crijeva i dojke u svrhu povećanja znanja šire javnosti**.

U skladu s aktualnim preporukama Hrvatskog zavoda za javno zdravstvo o sprječavanju prijenosa bolesti COVID-19, potrebno je pripremiti važeću EU digitalnu COVID potvrdu te tijekom događanja održavati preporučeni tjelesni razmak i uredno nositi zaštitnu masku.

Također, u slučaju **nemogućnosti fizičkog prisustvovanja**, na radionicu se moguće **povezati i virtualno** na sljedećoj poveznici:

**https://us06web.zoom.us/j/85175962006?pwd=eU5WbU8rSHBGRHFCNTJoYUJremtFQT09**

U nastavku je prikazan **dnevni red** s pripadajućim temama predavanja i predavačima.

**DNEVNI RED**

|  |  |
| --- | --- |
| 16:50 – 17:00 | REGISTRACIJA SUDIONIKA |
| 17:00 - 17:05 | **POZDRAVNO OBRAĆANJE** |
|  |
| 17:05 - 17:25 | **Rano otkrivanje raka dojke - Nacionalni program ranog otkrivanja raka dojke** |
| prim. Ljilja Balorda dr. med. univ. mag. sanit. publ.  *Zavod za javno zdravstvo Zadar* |
| 17:25 - 17:45 | **Rano otkrivanje raka debelog crijeva - Nacionalni program ranog otkrivanja raka debelog crijeva** |
| Ana Petrić dr. med. univ. mag, sanit publ.  *Zavod za javno zdravstvo Zadar* |
| 17:45 - 18:30 | **MJERENJE „PAMETNOM VAGOM“ UZ INDIVIDUALNE KONZULTACIJE I PRIGODNO OSVJEŽENJE** |

U očekivanju Vaše cijenjene potvrde dolaska upućujemo srdačne pozdrave u ime Zavoda za javno zdravstvo Zadar.

S poštovanjem,

Ravnatelj: Zoran Škrgatić, dr. med. spec. psih.

Adresa e-pošte: [ravnatelj@zjz.t-com.hr](mailto:ravnatelj@zjz.t-com.hr)